section_heading: Kolizije ptica s nosom zrakoplova
paragraph_text: Nos trupa zrakoplova ili radome nešto je osjetljiviji jer je od kompozitnog materijala. Posljedica sudara je odbacivanje ptice u stranu. Primarna oštećenja su ogrebotine, udubljenja ali i moguća napuknuća. Veći problem nastaje sudarom u sam vrh nosa, koji je slaba točka konusa nosa. Tada kompozitni materijal zbog udara popuca i nastaju veća udubljenja. Oštećenja se lako može uočiti i sanirati, lako su popravljiva, uglavnom nema popratnih i naknadnih sekundarnih ili prikrivenih oštećenja. Saniranje može biti privremeno, a konačni popravak odgoditi i za poslije, ovisno o naravi i težini oštećenja. Ako je više oštećen, radome je zamjenjiv.